Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 1000/12/8806	Košice, 28.5.2014
EEČ : 2-65-151-2014

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 18.3.2013, spisová značka 2 Pv 1000/12/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX-okolie zo dňa 18.3.2013, spisová značka 2 Pv 1000/12/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Rozhodnutím policajného orgánu  Okresného riaditeľstva PZ XXXXX - okolie, Odboru kriminálnej  polície, Oddelenia všeobecnej kriminality XXXXX - okolie sp. zn. ČVS: ORP-705/OVK-KS-2012 bolo 18. 12. 2012 vznesené obvinenie XXXXX, nar. XXXXX a Eve Rybárovej, nar. XXXXX, obaja bytom Moldave nad Bodvou, XXXXX, okres XXXXX-okolie, za trestný čin ohrozovania mravnej výchovy mládeže podľa  § 211 ods. 1 písm. b, ods. 3 písm.a/ Trestného zákona.

	Asociálnej aktivity sa obvinení dopustili tak, ako to deklaruje výrok tohto uznesenia.

	Verdiktom  prokurátora Okresnej prokuratúry XXXXX – okolie 2 Pv 1000/2012 zo d¨ľa 18. 03. 2013, ktoré nadobudlo právoplatnosť 03. 04 2013, bolo meritórne rozhodnuté o podmienečnom zastavení trestného stíhania, ako to má na mysli ustanovenie § 216 ods. 1 písm. a, b, c/ Trestného poriadku. Obvinením bola určená skúšobná doba (§ 216 ods. 2 Trestného poriadku) v trvaní 12 mesiacov. Uplynula    03.04.2014.

	Dokazovaním vykonaným po uplynutí skúšobnej doby som zistil, že obvinení  XXXXX a XXXXX sa v podmienečnej dobe nedopustili trestnoprávne zohľadniteľného sociálne nežiadúceho konania.

	V mieste bydliska boli hodnotení relatívne pozitívne, voči ich správaniu nebolo vážnejších výhrad. Podľa odpisu z registra trestov v skúšobnej dobe neboli súdom trestne postihnutí (odpisy z registra trestov zo 07.04.2014, charakteristiky mesta XXXXX zo 17.04. 2014 a 21.05.2014).

	Konštatujem, že obvinení XXXXX a XXXXX v skúšobnej dobe vyhoveli svojím správaním požiadavkám pre akceptovanie osvedčenia sa v zmysle § 217 ods. 1 Trestného poriadku. Viedli v priebehu skúšobnej doby  riadny - bezúhonný život.

	Vzhľadom na proklamované fakty považujem toto rozhodnutie  za zákonné a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor